Ултырышта Стәрлетамаҡ хакимиәте башлығы Рөстәм Ғәзизов ҡаланың социаль-иҡтисади үҫеше тураһында сығыш яһаны. Ул мәҙәниәт учреждениелары, спорт ҡоролмалары етмәүгә, мәғариф учреждениелары биналарының иҫкереүенә иғтибарҙы йүнәлтте. Бынан тыш, күрше Стәрлетамаҡ районы менән сиктәш ерҙәрҙе айырыу проблемаһы ла көнүҙәк булып ҡала. Премьер-министр ҡалала транспорт инфраструктураһын яҡшыртыу зарурлығын билдәләне.